Վերջին վեց տարիների ընթացքում ՄԱԿ-ի Զարգացման ծրագրի (ՄԱԶԾ) շրջանակներում Դանիայի և Նորվեգիայի կառավարությունների դրամաշնորհային աջակցության շնորհիվ Հայաստանի նախնական և միջին մասնագիտական կրթության հաստատությունները հարստացնում և ամրապնդում են իրենց նյութատեխնիկական բազան: Նպատակ ունենալով մասնագիտական ուսումնական գործընթացն ավելի գրավիչ և գործնական դարձնելու, ինչպես նաև մասնագիտական ուսուցումը գործատուների առկա պահանջներին համապատասխանեցնելու` ՄԱԶԾ-ն ժամանակակից ուսումնական լաբորատոր սարքավորումներ է տրամադրել մի շարք քոլեջների և ուսումնարանների` դրանով իսկ նպաստելով պետական քոլեջների տոկոսի վերազինմանը: